Hetta er fyrstu ferð, at skipað verður fyri tílíkari kapping. Magnus Magnussen, formaður í Føroya Handverksmeistarafelag, sum er eitt av teimum feløgum, ið skipar fyri, sigur at fyriskipararnir ynskja at vísa tað góða handverkið fram, og soleiðis fremja hugin hjá teimum ungu at velja sær yrkisútbúgvingarvegin sum yrkisleið. Fyriskiparar eru Føroya Handverksmeistarafelag, Landsfelag Handverkaranna, Føroya Handverkarafelag, Glasir Smiðjugerð, Tekniski skúli í Klaskvík og Yrkisdepilin. -Vit fyriskiparar hava altíð vitað, at vit hava framúr dugnaligar handverkarar í Føroyum. Við hesari kappingini kunnu vit kjósa nakrar av teimum allar bestu, umframt at vit finna ein føroyameistara fyri trý útvald fak, sigur Magnus Magnussen á heimasíðuni hjá Vinnuhúsinum. (Jórun á Gravarbø manglar á myndini) Hesi skulu kappast um FM í ávíkavis timbur, rørsmíð og hárfríðkan: Kári Hvidtfeldt Rasmussen, Blikksmiðjan Sunniva Sólarris, Eysturlon Marni Reinert Jacobsen, TN Bygging Hjalmar Debes Joensen, Byggivirkið KBH Tóra Knudsen, Salong Bylgjan, Rebekka Ósá Petersen, KÖTLUM Jórun á Gravarbø, Evoke Kelda: Industry. fo Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg